6. โครงการในอนาคต

ในปี 2551
บริษัทยังคงให้ความสำคัญกับการเพิ่มสัดส่วนงานบริการให้คำปรึกษาและพัฒนางานด้านเทคโนโลยีสารสนเทศ
(IT Professional Services) เพื่อเพิ่มศักยภาพการแข่งขัน
ในการสร้างความแตกต่างจากคู่แข่งขันและหลีกเลี่ยงการแข่งขันทางด้านราคา
เพื่อสร้างอัตรากำไรขั้นต้น (Profit Margin) ที่สูงขึ้น
โดยยังคงมีแผนการปรับปรุงโครงสร้างระบบองค์กรโดยเฉพาะในส่วนงานดังกล่าว
รวมทั้งทีมผู้บริหาร เพื่อเพิ่มประสิทธิภาพการบริหารงาน และมุมมองเชิงความคิดที่หลากหลายมากขึ้น
รวมทั้งเพื่อรองรับการเปลี่ยนแปลงต่างๆ ทางด้านเทคโนโลยี
พร้อมมุ่งเน้นการพัฒนาผลิตภัณฑ์และการบริการ (Products & Services)
ในส่วนที่มีความรู้ความเชี่ยวชาญเฉพาะด้าน
เชื่อมโยงกับแต่ละอุตสาหกรรมตามขนาดธุรกิจที่เป็นกลุ่มลูกค้าเป้าหมาย อาทิ
กลุ่มสื่อสารโทรคมนาคม และสถาบันการเงิน
โดยมีนโยบายมุ่งรับงานเฉพาะโครงการที่มีขนาดไม่ใหญ่จนเกินไป และระยะเวลาพัฒนางานไม่เกิน
1 ปี เพื่อลดปัญหาอัตราการเปลี่ยนงาน (Turn over) ของบุคลากร
และการพึ่งพาการว่าจ้างบริษัทภายนอก (Outsource) ตลอดจนปัญหาการส่งมอบงานที่ล่าช้า

รวมทั้งวางเป้าหมายในการค้นหารูปแบบการดำเนินธุรกิจ (Business Model) ใหม่ๆ
นอกเหนือจากธุรกิจซื้อมาขายไปและงานด้านการให้บริการ (Services) อาทิ
การพัฒนาผลิตภัณฑ์หรือโซลูชั่นเป็นของตนเอง
การลงทุนโครงการให้ลูกค้าแล้วแบ่งรายได้เมื่อดำเนินการ (Revenue Sharing)
การขายสินค้าและบริการรูปแบบใหม่ ๆ รวมทั้งมุ่งเน้นงานด้านวิจัยและพัฒนา (R&D)
เพื่อคิดค้นและพัฒนาผลิตภัณฑ์ที่เป็นของตนเอง
โดยการสร้างผลิตภัณฑ์หรือโซลูชั่นจากโครงการที่พัฒนาให้ลูกค้า เช่น Payment Gateway และ
Data Cleansing หรือสร้างแก่นของเทคโนโลยีบางอย่างเพื่อรองรับอนาคต เช่น Speech to
Text เพื่อรองรับเทคโนโลยี 3G นอกจากนี้
ยังมีการสร้างมาตรฐานหรือระบบในการจัดเก็บองค์ความรู้ (Knowledge Management)
ซึ่งเป็นส่วนหนึ่งของกระบวนการ CMMI (เป็นระบบประสานงานช่วยให้การดำเนินการสะดวกยิ่งขึ้น)
โดยตั้งเป้าหมายที่จะผ่านการรับรองคุณสมบัติจากสถาบัน Software Engineering Institute
(SEI) ประเทศสหรัฐอเมริกาในระดับ Level 3 ภายในปี 2551
ซึ่งจะช่วยเสริมสร้างระบบและมาตรฐานวิธีการทำงานให้มีประสิทธิภาพมากยิ่งขึ้น
พร้อมทั้งเพิ่มประสิทธิภาพและขยายทีมงานด้านการขาย
โดยปรับเปลี่ยนบุคลากรที่มีความรู้ความสามารถมาช่วยงานด้านดังกล่าวมากขึ้น
เพื่อขยายฐานเป้าหมายให้ครอบคลุมกลุ่มลูกค้า โดยเฉพาะกลุ่มสถาบันการเงิน
ซึ่งมีแนวโน้มจะลงทุนทางด้านเทคโนโลยีสารสนเทศมากขึ้น
เพื่อตอบสนองทิศทางการขยายตลาดของบริษัทในภาพรวม
เนื่องจากมีความจำเป็นต้องปรับปรุงระบบฐานข้อมูล (Data Management)
เพื่อรองรับการปฏิบัติตามกฎเกณฑ์มาตรฐาน Basel II
ของธนาคารแห่งประเทศไทยที่จะเริ่มบังคับใช้ในปีพ.ศ. 2551 รวมทั้งกลุ่มสื่อสารโทรคมนาคม
ซึ่งบริษัทมีประสบการณ์ความรู้ความชำนาญสูง

นอกจากนี้ บริษัทยังวางกลยุทธ์มุ่งเน้นการดำเนินธุรกิจด้วยความระมัดระวัง
และโฟกัสการทำธุรกิจด้านต่าง ๆ มากขึ้น
โดยวางเป้าหมายสำคัญในการเพิ่มยอดขายและส่วนแบ่งด้านการตลาด
ซึ่งจะช่วยให้เพิ่มความเข้มแข็งให้กับองค์กร โดยมีโซลูชั่นเด่นที่น่าสนใจ อาทิ
ระบบบริหารจัดการคลังข้อมูล (Data Warehouse), การให้บริการเชิงบริหารจัดการ (Managed
Service), และระบบรักษาความปลอดภัยข้อมูล (MFEC Security Services)
ซึ่งบริษัทมีจุดแข็งในการรักษาฐานลูกค้าพร้อมกับการเติบโตควบคู่ไปกับลูกค้า
ส่งผลให้เกิดการพัฒนาทำให้การดูแลเอาใจใส่ การพูดคุยปรึกษาระหว่างบริษัทกับลูกค้าในทุกส่วนงาน
โดยนำเอาเทคโนโลยีที่มีประสิทธิภาพตรงกับความต้องการและความจำเป็นของลูกค้า
รวมทั้งยังคงเน้นในเรื่องของลูกค้าเป็นศูนย์กลาง (Customer Centric)
ในการวางแผนงานและกลยุทธ์การดำเนินการ โดยให้ความสำคัญกับระบบบริหารความสัมพันธ์ลูกค้า
(Customer Relation Management) ทั้งในแง่ของการทำกิจกรรม (Personalized
Activities) ต่าง ๆ ร่วมกับลูกค้า บริษัทพันธมิตร และพนักงานบริษัท
พร้อมทั้งมีการนำเอาระบบซอฟต์แวร์เพื่อสร้างความพึงพอใจจากบริการหลังการขาย (Service
Desk) และ PMO (เป็นระบบบริหารจัดการโครงการตามข้อกำหนดมาตรฐานของ PMMI)
มาใช้ให้เกิดประสบการณ์การใช้บริการที่ดีจากบริษัทแบบเต็มรูปแบบ
รวมทั้งการสื่อสารในรูปแบบต่างๆ

ตลอดจนให้ความสำคัญและร่วมเป็นพันธมิตรเชิงกลยุทธ์ (Strategic Partner)
กับบริษัทที่เป็นเจ้าของเทคโนโลยี (Technology Vendor) อาทิ บริษัท IBM Software,
Oracle, Symantec, Cisco Systems และ Hitachi Data

Systems โดยเน้นการนำเสนอเทคโนโลยีใหม่ล่าสุดของแต่ละบริษัท
เพื่อเป็นการลดความเสียงที่อาจเกิดขึ้นจากการพึ่งพาผู้จัดจำหน่ายหรือผู้ผลิตสินค้ารายหนึ่งรายใด
และมีการขยายรูปแบบของการให้บริการไปสู่ระดับที่ปรึกษาที่มีมาตรฐานเทียบเท่ากับบริษัทที่ปรึกษาชั้นนำในต่างประเทศ
โดยมีการจัดตั้งหน่วยงานที่ปรึกษาไอทีเชิงกลยุทธ์ (Strategic IT Consulting and
Services) เพื่อมุ่งเน้นการให้บริการด้านการให้คำปรึกษาไอทีเชิงกลยุทธ์
ให้เห็นภาพรวมความต้องการด้านไอทีขององค์กรนั้น
และออกแบบโซลูชั่นให้สอดคล้องกับกลยุทธ์ทางธุรกิจและได้รับผลประโยชน์ตอบแทนสูงสุดจากการลงทุนด้านไอที